https://www.ekapija.com/logo/98263_logo.gif

BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

Kantonalna uprava civilne zaštite

**KANTONALNI OPERATIVNI CENTAR**

Broj:17-40-1-143/22

Goražde, 25.05.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde nisu zabilježene pojave od prirodnih i drugih nesreća koje bi ugrožavale ljude i materijalna dobra.

Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 38 pregleda. Četiri osobe su zadržane u Kantonalnoj bolnici Goražde.

Nisu zabilježene pojave novih, niti aktiviranja postojećih klizišta.

Kada je riječ o vodosnadbjevanju na području BPK Goražde, u protekla 24h nije bilo prekida u vodosnadbjevanju stanovništva vodom.

Vodostaji svih vodotokova na području BPK Goražde su stabilni.

Prema informaciji Elektrodistribucije-poslovna jedinica Goražde, u protekla 24h došlo je do kratkog prekida u snadbjevanju električnom energijom potrošača na području Općine Foča FBiH, dok je u ostalim dijelovima BPK Goražde snadbjevanje električnom energijom potrošača bilo uredno.

Prema informaciji iz Direkcije za ceste BPK-a Goraže putni pravci R-448 i R-448A su prohodni i saobraćaj se odvija normalno.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

|  |  |
| --- | --- |
| Izvještaj za dan: | 24.05.2022. |

* Dana 24.05. uzorkovan je materijal za testiranje na COVID-19 kod ukupno 5 osoba iz Kantonalne bolnice.
* Završena su testiranja i prema rezultatima nema pozitivnih osoba na COVID-19 .
* Zaključno sa 24.05. na području BPK Goražde nema aktivno zaraženih osoba koronavirusom (COVID-19), oporavljeno je ukupno 3958osoba, a 127 osoba je preminulo (115 iz Goražda , 8 iz Ustikoline , 4 iz Prače).

**„A“ tim Federalne uprave civilne zaštite:**

**Dana 24.05.2022.** godine po dojavi građanina u mjestu Podhranjen , Grad Goražde prijavljen je NUS. Radi se o tromblonskoj osvjetljavajućoj mini 1 kom. A tim FUCZ-e je odmah po dojavi izašao na teren i navedeni NUS preuzeo i uskladištio na propisani način.

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Armin Dragolj*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-